recursal/SuperWikiNEXT-32B huggingface dataset:
**סאאב 2000** הוא מטוס נוסעים בעל מנועי טורבו פרופ המסוגל לשייט במהירות של 665 קמ"ש (360 קשר)

פיתוח ועיצוב
------------

חברת סאאב החליטה לייצר את המטוס בדצמבר 1988 עקב דרישות רבות למטוס טורבו פרופ שמסוגל להגיע למהירות קרובות למהירות של מטוס סילון אך עם היתרונות של מנועי טורבו פרופ. הסאאב 2000 טס לראשונה ב-26 במרץ 1992 ונכנס לשירות בשנת 1994.

מוטת הכנפיים של סאאב 2000 הייתה גדולה ב 15% מסאאב 340 וארוך יותר ב - 7.5 מטר ממנו כך שהיה ניתן להסיע בו 58 נוסעים. סאאב 2000 היה המטוס הראשון שהשתמש במנועי טורוב פרופ מסוג AE 2100 של חברת Rolls-Royce שלאחר מכן ייוצרו על ידי חברת Alison, המנוע נבנה במיוחד עד 6 להבים בכל מנוע כדי שיפעל בסל"ד נמוך יותר וכך יהייה שקט יותר. המנועים הורכבו רחוק יותר מגוף המטוס מאשר במטוס סאאב 340.

היסטוריה
--------

סאאב 2000 של חברת אייר גולדן
נתוני המכירות של המטוס לא היו גבוהים. החברה הראשונה שהפעילה כמות גדולה של המטוס היא חברת קורסאייר, חברה אזורית שהייתה בבעלות חברת סוויסאייר. קורסאייר הזמינה 34 מטוסים והפעילה אותם עד שנת 2005. עקב דרישה נמוכה למטוס חברת סאאב הפסיקה את ייצורו בשנת 1999.

תא הטייס של סאאב 2000 במטוס HB-IZX של חברת סוויס
עד שנת 2000, 58 מטוסים נשארו בשירות פעיל, הסיבה העיקרית לכך שהמטוס נכשל מבחינה מסחרית היא המטוסים החדשים שנבנו בעלי מנוע סילון כמו הבומברדייה CRJ והאמבראר ERJ 145, שסיפקו נתונים טובים יותר ונוחות טובה יותר לנוסע באותו המחיר.

ביוני 2006, פקיסטן השלימה את הרכישה של 6 מטוסי סאאב 2000 המצוידים במכ"ם מתוצרת סאאב-אריקסון, אך עקב אילוצים קיבלו רק 5 שמתוכם ארבעה מצוידים במכ"ם.

דגמים
-----

* **סאאב 2000** בעל 50–58 מקומות לטיסות מקומיות.
* **סאאב 2000FI** ייצור מיוחד לרשות התעופה היפנית לצורך בדיקות תקינות של המטוס, ייוצרו רק 2.
* **סאאב 2000AEW&C** מטוס המצויד במכ"ם ביון לצורך משימות מיוחדות.

מפעילים צבאיים
--------------

סאאב 2000 מצויד במכ"ם מסוג AEW&C
פקיסטןפקיסטן פקיסטן
* חיל האוויר של פקיסטן - 5 מטוסי סאאב 2000 שמתוכם 4 מטוסים המצוידים במכ"ם ביון.

תקריות בטיחות ותאונות
---------------------

* ב-10 ביולי 2002, טיסת קורסאייר 850 ביצעה נחיתת חירום בשדה התעופה Werneuchen ב- גרמניה, המטוס ניזוק באופן קשה לאחר שפגע בסוללת עפר שהייתה על המסלול.

לקריאה נוספת
------------

* Lambert, Mark. *Jane's All The World's Aircraft 1993–94*. Coulsdon, UK:Jane's Data Division, 1993. מסת"ב 0 7106 1066 1.
* Taylor, Michael J. H. *Brassey's World Aircraft & Systems Directory 1999/2000*. London: Brassey's, 1999. מסת"ב 1 85753 245 7.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **סאאב 2000** |

* חברת החרכה של סאאב
* Aerospace Technology
* תמונות מאתר Airliners
**שחף וֵגַה**, **שחף מזרח-סיבירי** או **שחף צפוני מזרח-סיבירי** (שם מדעי: ***Larus vegae***) הוא שחף "גדול לבן ראש" מהמחלוקת הטקסונומית של שחף צפוני/שחף שחור החי בעיקר בסיביר. חלק רואים בו מין נפרד, חלק רואים בו תת-מין של שחף צפוני או מין משותף עם שחף צפוני אירופי ואמריקני, השחף המונגולי נחשב בעבר תת-מין של שחף כוזרי אך כיום נחשב יותר לתת-מין של שחף וגה.

מאפיינים
--------

שחף וגה דומה לשחף הצפוני, אך אפור כהה יותר בצבעיו, והוא מפוספס בשחור בנוצות העליונות בחורף. שחף גדול בעל כנפיים רחבות. נוהג לדאות מעל הימים והאוקיינוסים בחיפוש מזון. השחף בעל עיניים אדומות ומקור צהוב עם קצה אדום. תת-המינים שונים מעט בצבעם.

הוא חי בצפון-מזרח סיביר באזורים הארקטיים. לעיתים נודד עד צפון אלסקה, ואף דרומה לקנדה ולחופי ארצות הברית הפסיפיים. בחורף הוא נודד דרומה לעבר יפן, צפון קוריאה, דרום קוריאה, טאיוואן וסין. מקנן לרוב בנמלים, גדות נהר וחופי סלעים.

אחד מתת-המינים חורף במונגוליה, ובכמה אגמים במרכז רוסיה כמו אגם באיקל.

תת-מינים
--------

* *L. vegae vegae*
* *L. vegae birulae*
* *L. vegae mongolicus* - מכונה "שחף מונגולי"

קישורים חיצוניים
----------------

ויקישיתוף מדיה וקבצים בנושא **שחף וגה** בוויקישיתוף
* שחף וגה, באתר ITIS (באנגלית)
* שחף וגה, באתר NCBI (באנגלית)
* שחף וגה, באתר GBIF (באנגלית)
**לווייתן בריד** (שם מדעי: *Balaenoptera brydei*) הוא מין של לווייתן מזיפות מהסוג לווייתן החי במרבית האוקיינוסים הטרופיים. לווייתן זה נחקר פחות מקרובי משפחתו הענקיים (כמו לווייתן כחול ולווייתן מצוי). נקרא ע"ש החוקר שגילה אותו, יוהאן בריד (1858 – 1925).

מאפיינים
--------

לווייתניי בריד בינוניים בגודלם ביחס לסוג, קטנים מהלווייתן הצפוני אך גדולים יותר מלווייתן אומורה ומלווייתן מינקי. אורכם המקסימלי יכול להגיע ל-14.5 מטרים ונמצאה אפילו נקבה שאורכה 15.51 מטרים. משקלם יכול להגיע ל-12–25 טון בממוצע. ישנם תת-מינים קטנים בהרבה מהממוצע, כמו אלו שליד חופי דרום אפריקה או יפן שאורכם רק 11–12 מטרים.

כמו רוב בני המשפחה, ללווייתן זה אין שיניים כלל, ובמקום יש לו מזיפות מחוספסות העוזרות לסנן חלקיקי פלנקטון מהמים. צבעם בדרך כלל כחול או אפור בהיר עם בטן לבנה ולעיתים מנומר מעט מלמטה. הזנב ארוך ושריר ועוזר ללווייתן לשעוט קדימה במהירות. לאורך הלסת האפורה ישנם קפלים לאורך כל פלג הגוף התחתון. ישנו סנפיר גב קטן בקצה הזנב שגובהו כ-30–37 ס"מ.

תפוצה
-----

הלווייתנים חיים בכל האוקיינוסים הטרופיים והסובטרופיים מוושינגטון ודרום קליפורניה עד פרו ואקוודור וכן צפון צ'ילה במערב ומהונשו עד ניו זילנד במזרח. הם נפוצים גם ברחבי האוקיינוס ההודי עד לדרום אפריקה וממשיכים עד לקצה המערבי אך לא נכנסים לים סוף. גם באוקיינוס האטלנטי הם לא נכנסים לים התיכון.

לווייתנים אלה חיים לבד או בזוגות ויכולים לצלול עד 20 דקות לעומק 1,000 מטר מתחת למים. הם ניזונים מיצורי פלנקטון קטנים אותם הם מסננים אך גם יזללו להקות של דגי סרדין ואנשובי וכן דיונונים קטנים.

לווייתנים נדירים ומצב שימורם אינו ידוע.

גלריה
-----

* 
* לווייתן שנצפה בניו זילנדלווייתן שנצפה בניו זילנד
* 
* לווייתני בריד ניזונים ליד תאילנדלווייתני בריד ניזונים ליד תאילנד
* 
*

קישורים חיצוניים
----------------

ויקישיתוף מדיה וקבצים בנושא **לווייתן בריד** בוויקישיתוף
* לווייתן בריד, באתר ITIS (באנגלית)
* לווייתן בריד, באתר NCBI (באנגלית)
* לווייתן בריד, באתר Animal Diversity Web (באנגלית)
* לווייתן בריד, באתר האנציקלופדיה של החיים (באנגלית)
* לווייתן בריד, באתר GBIF (באנגלית)

הערות שוליים
------------

1. ↑  לווייתן בריד באתר הרשימה האדומה של IUCN

| לווייתני מזיפות |
| --- |
| בלניים |
| בלנה גרינלנדית (סוג ומין יחיד) | בלנה גרינלנדית |  |
| אובלנה | אובלנה דרומית • בלנה שחורה • אובלנה צפון-פסיפית |
| בלניים מפותחים |
| בלנית (סוג ומין יחיד) | בלנית |
| לווייתנים אפורים |
| לווייתן אפור (סוג ומין יחיד) | לווייתן אפור |
| לווייתני ענק |
| לווייתן גדול-סנפיר (סוג ומין יחיד) | לווייתן גדול-סנפיר |
| לווייתן | לווייתן מצוי • לווייתן צפוני • לווייתן כחול • לווייתן בריד • לווייתן עדני • לווייתן גוץ (לווייתן מינקי)• לווייתן מינקי דרומי (לווייתן מינקי)• לווייתן אומורה • לווייתן רייס |

|  |  |
| --- | --- |
| בקרת זהויות עריכת הנתון בוויקינתונים | 
* NDL: 01003352

 |
**קידוח ופיצוץ** היא שיטת כריית מנהרות שהייתה נפוצה לפני המצאת המכונה לכריית מנהרות (TBM). השיטה הייתה דרך חסכונית לחפירת מנהרות ארוכות בסלע קשה, שבו החפירה אינה אפשרית. גם היום, השיטה עדיין משמשת לבניית מנהרות, כמו בניית מנהרת בסיס לוצברג. ההחלטה אם לבנות את המנהרה באמצעות TBM או באמצעות שיטת קידוח ופיצוץ כוללת מספר גורמים, כגון:

* אורך המנהרה
* הערכת הסיכונים של שינויים באיכות הקרקע
* מהירות הנדרשת של הבנייה
* הצורה הנדרשת של המנהרה

אורך המנהרה הוא השיקול העיקרי בהחלטה, כיוון שעלות תפעול מכונת כרייה הוא גבוה יותר, אף כי מהירות הכרייה גבוהה יותר. כך, שבמנהרה קצרה יחסית, ישנה עדיפות לשיטת הכרייה הוותיקה. פירושו של הדבר, שמנהרות קצרות יותר נוטות להיות פחות חסכוניות לבניה עם TBM ולכן בדרך כלל נבנות על ידי שיטת קידוח ופיצוץ. לאיכות הקרקע יש גם השפעה משמעותית על הבחירה בשיטות השונות המתאימות לסיכונים שונים בקרקע.

היסטוריה
--------

אף על פי ששיטת קידוח ופיצוץ הייתה בשימוש מוגבל קודם למהפכה התעשייתית באמצעות אבק שרפה (כגון במנהרת בלו רידג' בארצות הברית, שנבנתה במחצית הראשונה של המאה ה-19), אך מחמת חוסר חומרי נפץ חזקים יותר (ובטוחים יותר), השיטה לא הייתה נפוצה. עם המצאת הדינמיט (שהומצא בשנת 1867), כמו גם פיתוח השיטה למימוש מלא של פוטנציאל חומר הנפץ, הפכה השיטה לפופולרית יותר.

קידוח ופיצוץ שימשה בהצלחה כדי לבנות מנהרות בכל רחבי העולם, בין השאר: במנהרת הרכבת פרג'וס, מנהרת בסיס הגוטהארד, מנהרת סימפלון, יאנגפראובאן ואפילו מנהרת הכביש הארוכה ביותר בעולם Lærdalstunnelen, בנויה בשיטה זו.

השיטה
-----

כפי שהשם מרמז, קידוח ופיצוץ מתנהלת כדלקמן:

* מספר חורים נקדחים לתוך הסלע, וממולאים בחומרי נפץ.
* פיצוץ חומר הנפץ גורם להתמוטטות הסלע.
* ההריסות מוסרות ומשטח המנהרה החדש מחוזק.
* חזרה על שלבים אלה כך שבסופו של דבר נוצרת מנהרה.

מיקום ועומק החורים (וכמות חומר נפץ בכל חור) נקבע על ידי תבנית מתוכננת בקפידה, אשר, יחד עם התזמון הנכון של הפיצוצים הבודדים, מבטיחה כי המנהרה תהיה בעלת חתך עגול.

תמיכת הסלע
----------

מכיוון שהמנהרה נחפרת באופן הדרגתי, הגג וצידי המנהרה צריכים תמיכה כדי לעצור את הסלע מליפול לתוך החפירה. השיטות לתמיכת הסלע והדרכים משתנות במידה רבה, אבל מערכות תמיכת סלע טיפוסיות עשויות לכלול: בורגי או מסמרי סלע, בטון מותז ועוד. לרוב, השימוש יהיה בכמה שיטות יחד, כך שכל אחת מהן מפצה על מגרעות השנייה.

קישורים חיצוניים
----------------
**צ'ארלס א. וילסון הבן** (באנגלית: **.Charles A. Wilson Jr**‏; 18 בינואר 1943 – 14 באפריל 2013) היה פוליטיקאי אמריקאי, שכיהן כחבר בית הנבחרים של ארצות הברית מטעם מחוז הקונגרס השישי של מדינת אוהיו בשנים 2007–2011. וילסון, שהיה חבר המפלגה הדמוקרטית, כיהן טרם היבחרו אל הקונגרס בבית המחוקקים המדינתי של אוהיו, תחילה בבית הנבחרים ולאחר מכן בסנאט.

ביוגרפיה
--------

וילסון נולד בינואר 1943 בעיר מרטינס פרי (Martins Ferry) שבמזרח אוהיו, שוכנת על גבול אוהיו–וירג'יניה המערבית. בשנת 1967 היה לבוגר אוניברסיטת אוהיו ומכללת סינסינטי למדעי המוות. וילסון היה בעל עסק קטן ונשיא "בתי הלוויות וילסון" ו"חנות הרהיטים וילסון". בשנת 1996 נבחר לייצג את מחוז הבחירה ה-99 בבית הנבחרים של אוהיו. הוא גבר על ויליאם ל. תומאס בבחירות המקדימות של המפלגה הדמוקרטית עם 54% מהקולות. הוא נבחר מחדש בשנים 1998, 2000, ו-2002. בשנת 2004 פתח במסע בחירות אל הסנאט של אוהיו, אחרי שנציג המחוז המכהן מטעם המפלגה הדמוקרטית של מחוז הבחירה ה-30 הודיע על פרישתו. משנבחר וילסון בבחירות הכלליות עם 67% מקולות הבוחרים, הושבע לתפקידו בבית העליון של בית המחוקקים בינואר 2005.

בשנת 2006 החליט חבר הקונגרס הדמוקרטי טד סטריקלנד לפרוש מבית הנבחרים האמריקאי לשם התמודדותו לתפקיד מושל אוהיו. וילסון החליט להתמודד על המושב הריק שהותיר אחריו סטריקלנד במחוז הקונגרס השישי של אוהיו. החוק במדינת אוהיו מחייב כי מועמד לקונגרס יגיש 50 חתימות מצד בוחרים במחוזו כדי להעפיל מלכתחילה אל הבחירות המקדימות. כאשר אימתה מועצת הבחירות של מחוז קולומביאנה את חתימותיו של וילסון, 46 בלבד מתוך 93 החתימות שהגיש וילסון נספרו כחתימות תקניות של בעלי זכות בחירה המתגוררים במחוז. 

לפיכך, שמו של וילסון לא הופיע על פתקי ההצבעה בבחירות המקדימות שהתקיימו ב-2 במאי. מטה הבחירות של וילסון פתח במערכה ציבורית, בסיוע הממסד הדמוקרטי ואיגודי עובדים, ושמו של וילסון אכן נרשם בפתקי ההצבעה בעקבות הלחץ הציבורי. הוא ניצח בפריימריז עם 66% מהקולות, ונבחר אל הקונגרס בנובמבר אותה שנה.

לאחר השבעתו לקונגרס הצטרף וילסון ל"קואליציית הכלבים הכחולים", קבוצה של דדמוקרטים תמונים ושמרנים בקונגרס. בבחירות 2008 נבחר מחדש לתקופת כהונה שנייה, אך בבחירות האמצע שלאחר מכן הפסיד וילסון לביל ג'ונסון, יוצא חיל האוויר של ארצות הברית שניצח את וילסון במסגרת הישגים רבים של המפלגה הרפובליקנית בבחירות אמצע אלה. בנובמבר 2011, לקראת הבחירות ב-2012, שב וילסון לזירה הפויטית כדי להתייצב פעם נוספת מול ג'ונסון בבחירות. המירוץ בין השניים בשנה זו נחשב לתחרותי ביותר, והסקרים הצביעו על תחרות צמודה בין ג'ונסון לווילסון. ב-6 בנובמבר הפסיד וילסון לג'ונסון פעם נוספת.

ב-14 באפריל 2013 הלך וילסון לעולמו, בן 70 במותו.

קישורים חיצוניים
----------------

ויקישיתוף מדיה וקבצים בנושא **צ'ארלי וילסון** בוויקישיתוף
* צ'ארלי וילסון באתר המדריך הביוגרפי של הקונגרס של ארצות הברית (באנגלית)
* צ'ארלי וילסון, באתר "Find a Grave" (באנגלית)

הערות שוליים
------------

1. ↑  שירה ט. סנטר, Ohio: Charlie Wilson Poll Shows Tied Race With Bill Johnson, באתר Roll Call‏, 18 בספטמבר 2012 (באנגלית)
2. ↑  דייוויד כהן, Ex-Rep. Charlie Wilson dies at 70, באתר פוליטיקו, 14 באפריל 2013 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2007101309
* US Congress: W000801
* VIAF: 31782774
* WorldCat: lccn-no2007101309

 |
**מצוות אנשים מלומדה** הוא ביטוי שמתייחס למעשים אשר נעשים מתוך הרגל באופן אוטומטי, שלא מתוך מחשבה או כוונה בעשיית המעשה.

מקור ופירוש הביטוי
------------------

כינוי זה מקורו על פי הפסוק בספר ישעיהו כאשר הנביא ישעיה מוכיח את עם ישראל שבעבור עוון זה תילקח מהם החכמה והבינה: "וַיֹּאמֶר אֲדֹנָי יַעַן כִּי נִגַּשׁ הָעָם הַזֶּה בְּפִיו וּבִשְׂפָתָיו כִּבְּדוּנִי וְלִבּוֹ רִחַק מִמֶּנִּי וַתְּהִי יִרְאָתָם אֹתִי מִצְוַת אֲנָשִׁים מְלֻמָּדָה" (ספר ישעיהו, פרק כ"ט, פסוק י"ג.).

המילה 'מלומדה' נמצא גם בדברי הנביא: "וְאֶפְרַיִם עֶגְלָה מְלֻמָּדָה אֹהַבְתִּי לָדוּשׁ" (הושע, י', י"א).

שם מסביר המלבי"ם כך: 

> 
> רצה לומר כי יש יעשה המצות רק מצד שכן הורגל מנעוריו והונהג עליהם, מבלי כונה ומחשבה ובכל זאת יודע שהם מצות ה', אבל הם לא יעשום מפני שצום ה' כלל רק מפני שכן צוום הוריהם ואבותיהם, וגם זאת מבלי דעת איזה טעם להמצוה רק מצד הלימוד וההרגל. כי על ידי טענות כאלה יתפקרו להכחיש בכלל שיצוה ה' לאדם מצות וחקים, ושיוכל האדם לעמוד על כונת המצות וטעמיהם הישרים
> 
> 
> 
> — מלבי"ם
>

מצוות צריכות כוונה
------------------

 ערך מורחב – **מצוות צריכות כוונה**  

כאשר קיום המצווה מתבצע כאשר כך שבכל פעם מחדש מכוון המקיים את מחשבותיו להתאחדות עם השכינה מחד, ומקפיד על שמירת כל פרטי ודקדוקי המצווה מאידך, מונע ממנו שקיעה בתוך שיגרה, ולא להגיע למצב של מצוות אנשים מלומדה.

ברש"י הביא בשם מדרש תנחומא בביאורו על הפסוק מספר דברים: "הַיּוֹם הַזֶּה, ה' אֱלֹהֶיךָ מְצַוְּךָ לַעֲשׂוֹת אֶת-הַחֻקִּים הָאֵלֶּה--וְאֶת-הַמִּשְׁפָּטִים; וְשָׁמַרְתָּ וְעָשִׂיתָ אוֹתָם, בְּכָל-לְבָבְךָ וּבְכָל-נַפְשֶׁךָ" - בכל יום יהיו בעיניך חדשים, כאילו בו-ביום נצטוית עליהם.

ראו גם
------

* כוונה (יהדות)
* מצוות צריכות כוונה

לקריאה נוספת
------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מצוות אנשים מלומדה** |
| ויקיטקסט טקסט בוויקיטקסט: **ביאור:מצוות אנשים מלומדה** |

* קבע ההפך מתחנונים - מצוות אנשים מלומדה, הרב מינצברג באתר דעת
* הערך "מצות אנשים מלומדה", באתר ויקישיבה

קישורים חיצוניים
----------------

* מצוות אנשים מלומדה - הרב אמנון יצחק באתר יוטיוב

הערות שוליים
------------

1. ↑  דברים, פרק כ"ו, פסוק ט"ז.
**ג'יימס ברנן** (באנגלית: **James Brenan**;‏ 1837 – 7 באוגוסט 1907) היה אמן אירי.

ביוגרפיה
--------

ברנן נולד בשנת 1837 בדבלין. הוא למד בבית הספר של סטרונג, רחוב פיטר ובבית ספר ד"ר סטיורטס ברחוב טמפל. לאחר מכן הוא החל את הכשרתו באמנות בבית הספר לעיצוב של החברה המלכותית של דבלין. הוא נסע ללונדון בגיל ארבע עשרה כדי לעסוק באמנויות דקורטיביות.

קריירה
------

ברנן היה בין הציירים הפופולריים ביותר של אירלנד במאה התשע-עשרה. הוא נסע ללונדון שם למד אמנויות דקורטיביות אצל אוון ג'ונס ומתיו דיגבי וויאט. בין 1855 עד 1860, ברנן התאמן תחילה בבית הספר להכשרת מורים לאמנות, בית מרלבורו, לונדון. ואחר כך הוא עבר לבית ספר לאמנות בברמינגהם, מאחר שנהנה מבית הספר ברנן חזר לשם גם שנה לאחר מכן. בשנת 1853 זכה במדליית הפרס של המחלקה למדעים ולאמנויות.

ג׳יימס ברנן, נערה כפרית אירית, 1861
הוא הפך למנהל בית הספר לאמנות בקורק ב-1860 והחל לעבוד עם האקדמיה המלכותית היברניאן שנה לאחר מכן. ברנן מונה למנהל בית הספר לאמנות של דבלין מטרופוליטן ב-1889. בין אלה שלימדו שם היו הנרי ג'ונס ת'אדאוס וויליאם אורפן. ברנן גם יזם שיעורי עיצוב כדי לפתח ולקדם את תעשיית ייצור התחרה ומלאכות אחרות.

לאחר פרישתו כמנהל, ג'ורג' טינדל פלונקט הצהיר כי ברנן "ייזכר תמיד בזכות ההצלחה הגדולה שהשיג והמקום הגבוה מאוד שהשיג בית הספר תחת ניהלו בין בתי הספר לאמנות של הממלכה המאוחדת".

### מורשת

אומרים שהשיעורים של ייצור תחרה וקורסים לעיצוב תחרה שהקים ברנן בבית הספר העירוני לאמנות קרופורד, הובילו למודעות הלאומית לייצור תחרה מ-1886 עד 1914, "ההתמחות הזאת לא הייתה עד לעבודות הקידום של ג'יימס ברנן בקורק ודבלין של עיצוב תחרה, שהפך לענף משמעותי". קידומו המתמשך הייתה הסיבה לכך ש"המלאכות החדשות התפתחו בדבלין בשנים הראשונות של המאה העשרים".

בשנת 2009 הציור "תפילת שחרית, פנים קוטג', מחוז קורק, 1901" שלו נמכר ב-9,500 ליש"ט.

קישורים חיצוניים
----------------

ויקישיתוף מדיה וקבצים בנושא **ג'יימס ברנן** בוויקישיתוף

הערות שוליים
------------

1. ↑  Minch, Rebecca (2009). "Brenan, James". Dictionary of Irish Biography. Retrieved 25 November 2022.
2. ↑  Snoddy, Theo. Dictionary of Irish Artists: 20th Century, 2nd Edition. Merlin Publishing, Dublin, Ireland, 2002. Pg.48-49. Retrieved Apr. 02, 2008.
3. ↑  Irish visual artists' handbook. Internet Archive. Dublin, Ireland : Association of Artists in Ireland. 1994
4. ↑  "ARTSEDGE: Ireland Online: Look: Virtual Exhibit: Brian P. Burns Collection". Archived from the original
5. ↑  Turpin, John (1994). "Irish Art and Design Education". Irish Arts Review Yearbook. 10: 209–216. JSTOR 20492791
6. ↑  Turpin, John (1982). "The Royal Dublin Society and its School of Art, 1849-1877". Dublin Historical Record. 36 (1): 2–20
7. ↑  "Irish Lace History". *forgottencotton.ie*.
8. ↑  "James Brenan RHA (1837-1907)". Whytes Auctions

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'יימס ברנן"**.
**גשר אלברט**
(למפת לונדון מוגדלת)**קנט**
**סארי**
**ברקשייר**
**בקינגהאם**
**הרטפורדשייר**
**אסקס**גשר אלברט**גשר אלברט**(למפת לונדון רגילה)**קנט**
**סארי**
**בר.**
**בקי.**
**הרטפורדשייר**
**אסקס**גשר אלברט**גשר אלברט**(למפת קנזינגטון וצ'לסי רגילה)גשר אלברט**גשר אלברט**(למפת קנזינגטון וצ'לסי מוגדלת)גשר אלברט**גשר אלברט**
גשר אלברט בלילה
שלט המורה לחיילים הצועדים על הגשר שלא לצעוד צעדה אחידה על מנת שלא לערער את הגשר.
**גשר אלברט** (באנגלית: **Albert Bridge**) הוא גשר על נהר התמזה בין צ'לסי לבטרסי בלונדון שבאנגליה. הגשר קרוי על שם הנסיך אלברט סאקסה-קובורג-גותה, בעלה של המלכה ויקטוריה.

היסטוריה
--------

כבר בשנת 1864 הועבר חוק בפרלמנט הבריטי המורה על הקמת הגשר, אולם העבודות בפועל לא החלו עד שנת 1870. עיכוב זה נגרם בשל עבודות הקמת רציף צ'לסי. הגשר נפתח לציבור ב-31 בדצמבר 1872 ונסגר זמן קצר לאחר מכן לצורך עבודות חיזוק. הגשר נפתח שוב ב-23 באוגוסט 1873.

מתכנן הגשר, רולנד מייסון אורדיש תכנן את הגשר כגשר מעוגן כבלים שאורכו 216.4 מטרים (710 רגלים), רוחבו 12.5 מטרים (41 רגלים) ואורך חלקו התלוי - 121.9 מטרים (400 רגלים). עלויות הבנייה מוערכות כיום ב-90,000 ליש"ט, כערכן אז. מבנה הגשר מעוגן הכבלים היה מתקדם מאוד מבחינה הנדסית, אך התוצאה הייתה בלתי יציבה, כך שבין 1884 ל-1887 הוסיף המתכנן סר ג'וזף בזלגייט לגשר אלמנטים של גשר תלוי על מנת לחזקו.

לאחר מלחמת העולם השנייה הוצע להרוס את הגשר ולהחליפו, אולם מחאה ציבורית שבראשה עמד סר ג'ון בטג'מן מנעה זאת. בשנות ה-70 של המאה ה-20 הורתה מועצת העיר לונדון רבתי על הוספת תמוכות במרכז הגשר על מנת למנוע את קריסתו. בשל אי יציבות הגשר, במהלך השנים נאסרה תנועת כלי רכב כבדים עליו, ונאסר על החיילים במחנה צ'לסי הסמוך לצעוד על הגשר (הותר להם לחצות אותו, אך לא בצעידה). עבודות החיזוק הנוספות בשנת 1973 שהוסיפו לגשר שתי תמוכות בטון, הפכו את המסוע המרכזי של הגשר לגשר קורה פשוט. כתוצאה מכל אלו משלב הגשר במבנהו אלמנטים של שלושה סוגי גשרים שונים.

הגשר היה גשר אגרה בבעלות חברת גשר אלברט (Albert Bridge Company), אשר ניהלה גם את גשר בטרסי הסמוך. שני הגשרים לא הביאו רווחים לחברה, משעלויות התחזוקה עלו על ההכנסות. בשנת 1878 נרכשו שני הגשרים על ידי רשות העבודות המטרופולינית אשר הפסיקה לגבות אגרת מעבר באותה שנה.

הגשר הופיע בסרט משנת 1998 "דלתות מסתובבות" בכיכבן של גווינת' פלטרו וג'ון האנה.

גשר אלברט בלילה

קישורים חיצוניים
----------------

| עיינו גם בפורטלים: |
| --- |
|  | **פורטל לונדון** |
|  | **האדריכלות** |

ויקישיתוף מדיה וקבצים בנושא **גשר אלברט** בוויקישיתוף

|  |  |  |
| --- | --- | --- |
| **מעלה הזרם**:**גשר בטרסי** | **גשרים ומנהרות החוצים את התמזה** | **מורד הזרם**:**גשר צ'לסי** |
**אנטי סמולי קאיקונן** (בפינית: **Antti Samuli Kaikkonen**; נולד ב-14 בפברואר 1974) הוא פוליטיקאי פיני ממפלגת המרכז שימש כשר ההגנה של פינלנד בין 2019 ל-2023.

ביוגרפיה
--------

קאיקונן נולד בטורקו ב-14 בפברואר 1974. בין השנים 1997–2001 שימש כנשיא המרכז הפיני לנוער. ב-2003 נבחר לפרלמנט הפיני כנציג מחוז הבחירה של אוסימה מטעם מפלגת המרכז ומאז הוא מכהן בתפקיד ברציפות. ב-2004 שימש לתקופה קצרה כחבר המשלחת הפינית לפרלמנט האירופי. ב-2009 הסתבך קאיקונן בפרשת שחיתות הקשורה לתקופת כהונתו כנשיא המרכז הפיני לנוער. ב-2013 קבע בית המשפט המחוזי בהלסינקי כי קאיקונן ניצל לרעה את תפקידו כנשיא המרכז כדי לגייס תרומות עבור הקמפיינים שלו ועבור מסעות הבחירות של מפלגת המרכז. בין 2016–2019 שימש קאיקונן כיו"ר הסיעה של מפלגת המרכז בפרלמנט הפיני. ב-6 ביוני 2019 הוא מונה לשר ההגנה של פינלנד.

בתחילת 2023 קאיקונן לקח חופשת לידה באורך כחודשיים, מספר חודשים לאחר לידת בנו השני. ביוני באותה שנה ממשלתו סיימה את כהונתה ומפלגתו עברה לאופוזיציה.

קישורים חיצוניים
----------------

ויקישיתוף מדיה וקבצים בנושא **אנטי קאיקונן** בוויקישיתוף
* אנטי קאיקונן, ברשת החברתית אקס (טוויטר)
* אנטי קאיקונן, ברשת החברתית אינסטגרם
* אנטי קאיקונן באתר הפרלמנט הפיני

הערות שוליים
------------

1. ↑  Suspended prison sentences in campaign financing scandal
2. ↑  France-Presse, Agence (2022-12-15). "Finland defence minister to take two months' paternity leave amid Nato bid". *theguardian.com* (באנגלית).
**Pretty Fly (for a White Guy)** (בעברית: **די מגניב (בשביל בחור לבן)**) הוא סינגל משנת 1998 של להקת הפאנק אופספרינג, מתוך אלבומם החמישי, Americana. סינגל זה נחשב אחד מהשירים הפופולריים ביותר של הלהקה בהגיעו למקום ראשון בטבלת ההשמעות בבריטניה ודורג היטב גם במדינות אחרות.

השיר
----

השיר מספר את סיפרו העגום והמשעשע כאחד של נער לבן מהפרברים המנסה בכל כוחו לעטות על עצמו את התרבות האפרו-אמריקנית על מנת להיראות "מגניב" בעיני הסביבה. למרות נסיונותיו הרבים, הכוללים לבוש רחב, קעקועים של כנופיות, נסיעה בשכונות של שחורים וקניית מוזיקת היפ הופ הוא נכשל במטרתו, ומושם ללעג ולקלס בעיני הסביבה. למרות זאת, הוא אינו מוותר ומשלים את החסר לו באמצעות הכחשה. 

השיר מעביר ביקורת על תרבות הצריכה והקונפורמיות אשר גורמות לאנשים לנסות להידמות למשהו שהם אינם או לנסות "למרוד" כדי, באופן אירוני, להיות מקובלים בעיני החברה.

### הקליפ

הקליפ אשר צורף לשיר אף הוא הפך ללהיט, דורג במקום גבוה במצעד ה-MTV ונחשב אחד מהקליפים המשעשעים ביותר בשנות ה-90. הקליפ, בכיכובו של ישראלי-אמריקני בשם גיא כהן, הציג אף הוא את גיבור השיר כבחור לבן וצנום העוטה על עצמו בגדים רחבים, נוסע במכונית פתוחה, מנסה את כוחו (ללא הצלחה) בברייקדאנס ובאופן כללי משפיל את עצמו בניסיון להידמות לשחורים ולהיספנים. בקליפ שולבו בחורות בבגדים חושפניים בקריצה ברורה אל הנוהג הדומה בקליפים של אמני היפ הופ ובניגוד גמור לקליפים של רוק ופאנק - ז'אנר הלהקה.

השפעות תרבותיות
---------------

הקליפ והשיר שמו את האצבע על תופעה חברתית חדשה בארצות הברית - נערים לבנים וצעירים מהפרברים המנסים לחקות את תרבות הגנגסטרים השחורה כפי שהיא מוצגת באופן מוקצן באמצעי תקשורת ההמונים. התופעה, אשר זכתה לכינוי "ויגרס" (White nigger - הלחם באנגלית של המילים לבן וכושי), אמנם החלה שנים אחדות מוקדם יותר אך הוגדרה היטב ועלתה לתודעת הציבור בארצות הברית בעקבות השיר והקליפ הפופולרי.

טריוויה
-------

גיא כהן, מתוך הקליפ של השיר.
* השיר מתחיל במשפט ג'יבריש "גרמני": "גונתר, גליבן, גלאוצ'ן, גלובן" - קטע זה לקוח משיר של להקת דף לפרד, "Rock of Ages", והוא מחליף את קריאת "אחד, שתיים, שלוש, ארבע" לפני התחלה של שיר.
* אמן הפארודיה וירד אל ינקוביק, ביצע בשנת 1999, גרסת כיסוי משעשעת לשיר זה בשם "(Pretty Fly (for a Rabbi" ("די מגניב בשביל רבי").

ראו גם
------

* **עלי ג'י**

קישורים חיצוניים
----------------

* אופספרינג - האתר הרשמי
* הקליפ(הקישור אינו פעיל) - מתוך האתר הרשמי
* גיא כהן, במסד הנתונים הקולנועיים IMDb (באנגלית)
* מידע על היצירה "Pretty Fly (for a White Guy)‎" באתר מיוזיק בריינז

* מידע על הסינגל "Pretty Fly (for a White Guy)‎" באתר מיוזיק בריינז

* מידע על היצירה "Pretty Fly (for a White Guy)‎" באתר Discogs

* סרטון השיר "Pretty Fly (for a White Guy)‎" באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 29dec5f5-b993-39d5-bfd4-e595b695a6ac
* MusicBrainz work: 3837c35d-4c7d-44d1-a917-6ed759c6edd4

 |
**אדוארד טריפל** (באנגלית: **Eduard Trippel**; נולד ב-26 במרץ 1997) הוא ג'ודוקא גרמני המתחרה בקטגוריית המשקל עד 90 ק"ג. טריפל הוא זוכה מדליית הכסף בקטגוריית המשקל בה מתחרה וזוכה מדליית הכסף יחד עם משלחת הג'ודו הגרמנית מאולימפיאדת טוקיו (2020).

קריירה
------

בשנת 2017, טריפל החל לייצג את גרמניה בקטגוריית המשקל עד 90 ק"ג. בתחרויות הגראנד סלאם הספיק טריפל להשיג מדליית כסף בקאזאן 2021 בנוסף לשלוש מדליות ארד נוספות בפריז ואוסקה 2018 ואבו דאבי 2019. בינואר 2021, הוא זכה במדליית הארד במסגרת תחרות המאסטרס, שהתקיימה הפעם בדוחה, קטר.

באולימפיאדת טוקיו (2020), טריפל עשה את דרכו אל חצי הגמר כאשר בדרך הוא ניצח את נמניה מיידוב הסרבי, גוואק דון-האן הדרום קוריאני וכריסטיאן טוט ההונגרי. בשלב חצי הגמר, הוא ניצח את מיכאל זגאנק הטורקי. לעומת זאת, הוא כשל בניסיונו לזכות במדליית הזהב, כשהפסיד ללאשה בכאורי הגאורגי וכתוצאה מכך הסתפק במדליית הכסף. בתחרות הקבוצתית, טריפל זכה במדליית הארד יחד עם נבחרת גרמניה.

קישורים חיצוניים
----------------

ויקישיתוף מדיה וקבצים בנושא **אדוארד טריפל** בוויקישיתוף
* אדוארד טריפל, ברשת החברתית פייסבוק
* אדוארד טריפל, ברשת החברתית אינסטגרם
* אדוארד טריפל, סרטונים בערוץ היוטיוב
* אדוארד טריפל, באתר olympedia.org
* אדוארד טריפל, באתר איגוד הג'ודו העולמי
* אדוארד טריפל, באתר JudoInside.com
**רון רגב** (נולד ב-1976) הוא פסנתרן ישראלי.

ביוגרפיה
--------

רון רגב, יליד תל אביב, הוא בוגר בית הספר לאמנויות בתל אביב והתיכון לאמנויות תלמה ילין בגבעתיים. שירת בצה"ל כמוזיקאי מצטיין והיה מפקד ההרכבים הקאמריים של צה"ל. לתואר הראשון למד באקדמיה למוזיקה על שם רובין בתל אביב. מורו לפסנתר היה עמנואל קרסובסקי. בגיל 21 סיים את התואר בהצטיינות יתרה והמשיך לתואר שני ושלישי בבית הספר ג'וליארד בניו יורק. מוריו שם היו ג'רום לבנטל לפסנתר ויוסף קליכשטיין למוזיקה קאמרית. בתקופת לימודיו בג'וליארד היה תחילה אסיסטנט ולאחר מכן היה חבר בסגל המורים והמרצים של בית הספר. הדוקטורט שלו, על שלישיית הפסנתר הראשונה של פליקס מנדלסון, זיכה אותו בפרס ריצ'רד פרנץ' לדוקטורט המצטיין בשנת המאה לג'וליארד.

הופיע כסולן עם התזמורת הסימפונית של שיקגו בפסטיבל רוויניה, עם התזמורת הסימפונית ירושלים, התזמורת הסימפונית הישראלית ראשון לציון ועוד. בין השאר השתתף בפסטיבל זלצבורג.

מכהן כראש מחלקת כלי המקלדת של האקדמיה למוסיקה ולמחול בירושלים. לימד במוסדות מוזיקה נוספים בישראל ויש מבין תלמידיו שזכו בפרסים בתחרויות. משמש כיום גם כיועץ המוזיקה של חברת "טונרה" אשר מפתחת אפליקציית תווים אינטראקטיבית.

פרסים ומלגות לימודים
--------------------

* תחרות רובינשטיין העשירית, זכה בתואר "Outstanding Israeli Competitor"
* תחרות AMSA בסינסינטי
* תחרות ברוס האנגרפורד בניו יורק
* תחרות הפסנתר הבינלאומית הראשונה בטביליסי
* תחרות האמן הצעיר בירושלים
* תחרות אריאנה כץ בתל אביב
* מלגות קרן התרבות אמריקה-ישראל משנת 1987 עד סיום לימודיו
* מלגת פולברייט בשנת 1998 להמשך לימודים בג'וליארד

קישורים חיצוניים
----------------

* 

* אתר האינטרנט הרשמי של רון רגב
* רון רגב, סרטונים בערוץ היוטיוב
* רון רגב, באתר הקונסרבטוריון הישראלי למוזיקה תל אביב
* האוניברסיטה הפתוחה
* יוסי שיפמן, ריאיון - לחבר יצירה לתאריך, באתר הבמה, 30 באוקטובר 2013
* אתר למנויים בלבד חגי חיטרון, כל כך פחדנו שהקהל ייעלם, שהיינו מוכנים להופיע בלי תשלום, באתר הארץ, 19 באוקטובר 2020

הערות שוליים
------------

1. ↑  בית הספר תלמה ילין מתייחס לעבודת הדוקטורט של רון רגב
2. ↑  הקונסרבטוריון העירוני גבעתיים
3. ↑  חברת טונרה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007298513005171

 |
**דב דרום** (שם לידה: **ברנהרד דרוקר**; בגרמנית: **Bernhard Drucker**; מאי 1927– 1997) היה מחנך ומרצה לחינוך במוסד החינוכי נעמן בכפר מסריק, בסמינר למורים אורנים ובאוניברסיטת חיפה.

ילדות
-----

דרום נולד בברלין כברנהרד דרוקר במאי 1927, בן שני לרחל וחיים-צבי דרוקר.
בשנת 1939 נמלטה משפחתו מהשלטון הנאצי לאנגליה, שם סיים את בית הספר התיכון והחל ללמוד באוניברסיטה כימיה ופיזיקה.
כנער דתי, הצטרף לבני עקיבא אך לא מצא שם את מקומו ולאחר חיפושים הגיע לתנועת "השומר הצעיר" (אליה השתייך גם אחיו הגדול יואל שעלה לארץ בעלייה החמישית). דב היה למדריך נלהב, הפסיק את לימודיו הגבוהים, התמסר כולו לפעילות התנועתית, עלה לארץ ישראל ועברת את שמו לדב דרום.

משפחה
-----

בגיל 22 נישא בישראל לשושנה, יוצאת אוסטריה וחניכת השומר הצעיר, נולדו להם שתי בנות, מיכל ונועה.
יחד היו ממקימי קיבוץ יסעור בגליל המערבי. לאחר שנפטרה שושנה, נישא דב שוב לחיה חברת הקיבוץ.
לדב וחיה נולדו שלושה בנים: יאיר, עמוס ועמית.

בשנת 1997 נפטר דרום בגיל 70.

עשיה חינוכית
------------

דב החל את דרכו החינוכית כמורה ומחנך במוסד החינוכי האזורי "נעמן" בכפר מסריק. משם המשיך להכשרת מורים בסמינר למורים באורנים, בסמינר באורנים הדריך, לימד, כתב ופרסם את רעיונותיו החינוכיים. במשך שנים עמד דב בראש המדור לחינוך חברתי של החטיבה האוניברסיטאית באורנים.

בשנות עבודתו האחרונות עסק בעיקר בניהול סדנאות למחנכים על מנת לקרבם להשקפת עולמו ההומניסטית.

משנתו החינוכית
--------------

משנתו החינוכית של דרום דגלה בהומניזם, חירות הפרט, כבוד לאישיות התלמיד, אמפתיה, הימנעות מגישה שיפוטית, מבלי לוותר על העמדת תביעות מוסריות של מילוי חובות לאדם ולחברה.

דב פרסם עשרות מאמרים בישראל ובכתבי עת בינלאומיים. שיא יצירתו היה חיבור הספר "אקלים של צמיחה - חופש ומחויבות בחינוך", שיצא לאור בספרית הפועלים בשנת 1989.

קישורים חיצוניים
----------------

* קטע מיומנה של שושנה, אשתו הראשונה
* ספר "אקלים של צמיחה"
* ביקורת על ספר "אקלים של צמיחה"
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007522193405171
* ISNI: 0000 0003 8509 1687
* LCCN: n89121052
* VIAF: 12720650
* WorldCat: lccn-n89121052

 |
**מרטין דוברבקה** (בסלובקית: **Martin Dúbravka**; נולד ב-15 בינואר 1989) הוא כדורגלן סלובקי המשחק בעמדת השוער בניוקאסל יונייטד ובנבחרת סלובקיה בכדורגל.

קריירת מועדונים
---------------

דוברבקה החל את הקריירה שלו במחלקת הנוער של מ.ש.ק. ז'ילינה. ב-26 במאי 2009 ערך את הופעת הבכורה שלו בקבוצה הבוגרת במשחק הליגה נגד דובניצה. בעונת 2009/2010 הפך לשחקן הרכב בקבוצה הבוגרת ורשם במדיה 26 הופעות באותה עונה ואף זכה עמה באליפות המדינה.

ב-30 בינואר 2014 חתם לשלוש וחצי שנים באסביירג מליגת העל הדנית.

ביולי 2016 חתם בסלובן ליברץ מליגה העל הצ'כית. כעבור שנה חתם לשלוש שנים בסלביה פראג.

בינואר 2018 הושאל לניוקאסל יונייטד מהפרמייר ליג עד לסיום העונה, עם אופציה לרכישה. ב-11 בפברואר 2018 ערך את הופעת הבכורה שלו בקבוצה, בניצחון 0–1 נגד מנצ'סטר יונייטד. ב-30 במאי 2018 חתם בקבוצה ששילמה תמורתו חמישה מיליון אירו. ב-1 בספטמבר 2022 הושאל למנצ'סטר יונייטד לעונה אחת.

קריירה בינלאומית
----------------

ב-23 במאי 2014 ערך את הופעת הבכורה שלו בנבחרת סלובקיה בניצחון 0–2 נגד מונטנגרו.

בלילה שלאחר ההפסד לצ'כיה, שאירע ב-13 באוקטובר 2018, הוא יצא עם חבריו לסגל הנבחרת עד לשעות מאוחרות. כתוצאה מכך הדיח אותו מאמן הנבחרת יאן קוזאק מהסגל. ב-19 באוקטובר הוא התנצל על האירועים וטען כי עבר תקופה לא קלה שהובילה להתנהגות זו.

הוא נכלל בסגל הנבחרת לקראת יורו 2020. במהלך המשחק נגד ספרד עצר פנדל אך הבקיע שער עצמי, ובכך הפך לשוער הראשון בתולדות אליפות אירופה שעושה זאת באותו משחק.

תארים
-----

מ.ש.ק. ז'ילינה
* ליגת העל הסלובקית: 2009/2010, 2011/2012
* הסופר קאפ הסלובקי: 2010

נבחרת סלובקיה
* גביע המלכים: 2018

אישיים
* כדורגלן העונה של ניוקאסל יונייטד: 2019/2020

קישורים חיצוניים
----------------

ויקישיתוף מדיה וקבצים בנושא **מרטין דוברבקה** בוויקישיתוף
* מרטין דוברבקה, ברשת החברתית פייסבוק
* מרטין דוברבקה, ברשת החברתית אקס (טוויטר)
* מרטין דוברבקה, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

| **נבחרת סלובקיה – יורו 2020** |
| --- |
| 1 דוברבקה • 
2 פקאריק • 
3 ואוורו • 
4 וליינט • 
5 שטקה • 
6 גרגוש • 
7 וייס • 
8 דודה • 
9 בוז'ניק • 
10 סוסלוב • 
11 בנס • 
12 קוציאק •
13 הרושובסקי • 
14 שקריניאר •
15 הובוצ'ן •
16 הנצקו •
17 האמשיק •
18 הראסלין •
19 קוצקה •
20 מאק •
21 דוריש •
22 לובוטקה •
23 רודאק •
24 קוסצלניק •
25 הרומאדה •
26 שראנץ •
מאמן: קוזאק | סלובקיהסלובקיה |
איירבוס A321 של חברת ארקיע
**האיירבס A321** הוא מטוס ממשפחת המטוסים איירבוס A320, הכוללת מטוסים צרי גוף המיועדים לטיסות נוסעים בטווח קצר עד בינוני, ומיוצרים על ידי חברת איירבוס האירופאית. המטוס החל את שירותו בשנת 1994 על ידי חברת לופטהנזה הגרמנית, כ-6 שנים לאחר השקתו של מטוס איירבוס A320 המקורי (הראשון ממשפחת מטוסים זו). טייסי A321 יכולים להטיס כל מטוס ממשפחת ה-A320.

פיתוח
-----

איירבוס A321 היה הנגזר הראשון של איירבוס A320, ידוע גם כ-A320 המתוח, A320-500 ו-A325.

עיצוב
-----

איירבוס A321 הוא מטוס בעל גוף צר (מעברי יחיד) עם ציוד נחיתה תלת-אופני נשלף ומופעל על ידי שני מנועי טורבונים מונחים על כנף. זהו מונופלן שלוחה בעלת כנף נמוכה עם יחידת זנב קונבנציונלית בעלת מייצב אנכי יחיד ודגלית. שני ספקים מספקים מנועים טורבוניים עבור ה- A321: CFM עם CFM56 ומנועי Aero בינלאומיים עם מנוע V2500. גרסה זו שונה מ- A320 בגוף המטוס שלה, המורחב ב -6.9 מטרים, כמו גם בכושר התובלה הגדול יותר. היא גם מבדילה את עצמה מכלי טיס אחרים במשפחת A320 עם הדלתות הנוספות שלה כדי לשפר את הליכי הפינוי. תא הנוסעים של מטוסי ה- A321 מאפשר הובלה של 185 עד 220 איש, תלוי אם הוא מוגדר כולו במחלקת תיירים או אם הוא כולל גם מחלקת עסקים.

קישורים חיצוניים
----------------

ויקישיתוף מדיה וקבצים בנושא **איירבוס A321** בוויקישיתוף

הערות שוליים
------------

1. ↑  Airbus A321-200, ARTHEAU aviation

| מטוסי נוסעים מתוצרת איירבוס |
| --- |
| 

|  |
| --- |
| A220‏ • A300‏ • A310‏ • A318‏ • A319‏ • A320‏ • A320neo‏ • A321‏ • A330‏ • A330neo‏ • A340‏ • A350‏ • A380 |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4248763-8

 |
**כל ישראל בני מלכים הם** הוא כלל הלכתי שמקורו במספר תנאים, ולפיו כל יהודי חשוב כמו בנו של מלך המשופע בעושר, ולפיכך בעניינים שבהם דינו של אדם רם במעלה שונה מדינו של אדם מהשורה, ניתן להתייחס לכל יהודי כבן מלך גם אם הוא בפועל עני ונצרך.

כלל זה משמש גם בהגות היהודית המעלה קרנו של כל יהודי באשר הוא, עקב הגדרתו כבנו של מלך מלכי המלכים הקדוש ברוך הוא, כפי שנאמר על עם ישראל בתורה "בנים אתם לה' אלוהיכם", ומשום התייחסותו לאבות האומה הישראלית, אברהם יצחק ויעקב.

דוגמאות בהלכה
-------------

במסכת בבא מציעא אומר אביי כי ניתן ללמוד שהתנאים רבן שמעון בן גמליאל, רבי שמעון, רבי ישמעאל ורבי עקיבא כולם דוגלים בכלל "כל ישראל בני מלכים הן".

### רבן שמעון בן גמליאל

מכך ששנו במשנה שאין מטלטלין בשבת משום איסור מוקצה לא את הלוף ולא את החרדל (שאי אפשר לבשלם ולטוחנם בשבת, ואפילו לעופות אינם ראויים. רש"י) ורשב"ג חולק ומתיר בלוף מפני שהוא מאכל לעורבין (כלומר, מניחים שכל יהודי מגדל עורבים לנוי כדרכם של בני מלכים, ולפיכך הלוף אינו מוקצה שראוי למאכל העורבין שברשותו. רש"י).

### רבי שמעון

מכך ששנו במשנה, בני מלכים סכין שמן וורד על גבי מכותיהן בשבת שכן דרכן לסוך בחול (לשם תענוג גרידא, רש"י), רבי שמעון אומר כל ישראל בני מלכים הן, ומתיר לכל ישראל לסוך שמן וורד על המכה בשבת, שכולם בני מלכים הם ורגילים בכך.

### רבי ישמעאל ורבי עקיבא

מכך ששנו בברייתא בעניין גבייה מבעל חוב; הרי שהיו נושין בו אלף זוז ולבוש איצטלא (-בגד) בת מאה מנה מפשיטין אותה ממנו ומלבישים אותו איצטלא הראויה לו, ולמדו משום רבי ישמעאל ומשום רבי עקיבא "כל ישראל ראוין לאותה איצטלא" עקב היותם בני מלכים ולפיכך אין מפשיטים אותו מהבגד היקר שלובש כדי לגבות ממנו החוב.

### רבי יוחנן בן מתיא

המחשת הכלל של כל ישראל בני מלכים מופיעה במשנה במסכת בבא מציעא: 

> 
> מעשה ברבי יוחנן בן מתיא שאמר לבנו, צא שכר לנו פועלים, הלך ופסק להם מזונות, וכשבא אצל אביו, אמר לו, בני, אפילו אם אתה עושה להם כסעודת שלמה בשעתו, לא יצאת ידי חובתך עמהן, שהן בני אברהם יצחק ויעקב, אלא עד שלא יתחילו במלאכה צא ואמר להם, על מנת שאין לכם עלי אלא פת וקטנית בלבד
> 
> 
> 
>

בהגות היהודית
-------------

המהר"ל מפראג בספרו גבורות ה' כותב: 

> 
> כי אחר שהוציא הקב"ה את ישראל ממצרים ונתן אותם בני חורין, ולא עוד אלא אף מלכים שנאמר (שמות יט) "ואתם תהיו לי ממלכת כהנים וגוי קדוש" זה השם הוא לישראל בעצם, והמעלה והחשיבות שיש בזה לא נתבטל אף בגלותם שהוא במקרה, ולפיכך אומרים חכמי ישראל (שבת קיא ע"א) כל ישראל בני מלכים הם אף בגלותם...
> 
> 
> 
>

הערות שוליים
------------

1. ↑  קיג ב
2. ↑  פרק ז משנה א
3. ↑  פרק סא
פירוש נוסף ערך זה עוסק באלבום של הזמר אסף אמדורסקי. אם התכוונתם לאמירה בטקס הקידושין, ראו הרי את מקודשת לי.

**הרי את** הוא אלבום סולו מאת הזמר והמפיק אסף אמדורסקי. זהו אלבום האולפן החמישי של אמדורסקי, והראשון הכולל שירים מקוריים לאחר הפסקה של 9 שנים, מאז הוצאת מנועים שקטים.

אף על פי שיצא מספר חודשים לאחר פרידתו המתוקשרת מאשתו מיכל אמדורסקי, אמדורסקי עצמו הדגיש במספר הזדמנויות כי האלבום, מעין אלבום קונספט העוסק ברובו בפרידה וזוגיות כושלת, אינו מתייחס לבעיות בנישואיו, וכי השירים נכתבו עוד לפני שהנושא היה על הפרק.

על האלבום כתב אמדורסקי: "שני צדדים יש לאלבום "הרי את". אחד קר, טכנולוגי ושכלתני, שני נוסטלגי, חמים וכזה שמחכה בעומק התמונה שיגלו בו חן. השיר הבא, שעל העטיפה נקרא "מהסוף להתחלה" אבל בעצם שמו האמיתי "סטארלייט" (אור כוכב) שייך לצד המופנם יותר באלבום.
הצד עם הבסים הדוביים, הפנדר-רודס, השירות המתפתלות, הגיטרה ווא-ווא והסינתסייזר ארפ-סולינה שנלקח מעזבון אולפני טריטון ולוכד בנשמתו את כל רגעי הסבנטיז הגדולים של תור הזהב ההוא".

האלבום יצא בגרסה רגילה בעלת דיסק בודד, ובגרסה במהדורה מיוחדת הכוללת דיסק עם שירי בונוס. הסינגל "ביחד" יצא כבר בשנת 2006, אך לבסוף הוחלט לשייך אותו לדיסק הבונוס. סינגלים נוספים שיצאו לקידום האלבום הם "רכבת לצפון" (במקור: "קקי בכנרת"), "גולשים" ו"בראשית". לאחר צאת האלבום יצאו הסינגלים "יש לך מקום", "סיני" ו"גשם מטאורי".

האלבום זכה לביקורות טובות, וקיבל מעמד זהב כחמישה חודשים לאחר צאתו.

רשימת השירים
------------

כל השירים נכתבו והולחנו על ידי אסף אמדורסקי.

1. "רכבת לצפון" - 4:14
2. "יש לך מקום" - 3:49
3. "סיני" - 3:35
4. "נוגעת בחלום" - 4:16
5. "3:00 AM" - ‏0:19
6. "גולשים" - 5:04
7. "מהסוף להתחלה" - 5:04
8. "קרן שמש ראשונה" - 0:37
9. "א. אוהב אותך" - 4:04
10. "גשם מטאורי" - 3:42
11. "מטוסים" - 3:39
12. "בראשית" - 3:34
13. "מסתכל על הים" - 3:42

**דיסק בונוס**

1. "סיני (ביצוע חי)"
2. "יש לך מקום (ביצוע חי)"
3. "ביחד"
4. "אחרית (נעימה)"
5. "את לא לבד"

קישורים חיצוניים
----------------

* MusicBrainz הרי את באתר MusicBrainz
* Discogs הרי את באתר Discogs
* אסף אמדורסקי מספר על יצירת השיר רכבת לצפון באתר כאן

הערות שוליים
------------

1. ↑  האמדורסקים כבר לא, באתר ynet, 5 ביוני 2008
2. ↑  רוגל אלפר, עקירתי: אסף אמדורסקי נפרד ומדבר, באתר nrg‏, 8 בנובמבר 2008
3. ↑  רום אטיק, פודקאסט - שיר אחד - דקה 07:20, באתר כאן
4. ↑  תימורה לסינגר, אמדורסקי מאמין באהבה, באתר ynet, 23 בספטמבר 2008
5. ↑  סנונית ליס, הורג ברכות, באתר של "רשת 13", 17 בספטמבר 2008 (במקור, מאתר "nana10")
6. ↑  עינב שיף‏, גרוש ללירה, באתר וואלה!‏, 7 בספטמבר 2008
7. ↑  טל פרי, ‏אסף אמדורסקי קיבל אלבום זהב והשיק מופע חדש, באתר ‏מאקו‏‏, ‏25 במרץ 2009‏

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: b043ad2e-dc35-4421-9505-3577d451db60

 |
חזית בית האספה הלאומית בעיר דקר, בירת סנגל
**האספה הלאומית של סנגל** (בצרפתית: Assemblée nationale) היא הפרלמנט החד-ביתי של מדינת סנגל.

האספה
-----

האספה הלאומית נוסדה ב-1960 ובה 80 מושבים. עם השנים הוגדל מספרם בהדרגה והחל מ-2017 יש בה 165 מושבים. חבריה נבחרים לתקופת כהונה של חמש שנים.

שיטת הבחירות הפרלמנטריות בסנגל היא מעורבת. הבוחרים מצביעים עבור רשימה במסגרת 43 מחוזות בחירה. 97 מן הצירים באספה נבחרים במסגרת מחוזות הבחירה, שבכל אחד מהם נבחרים ציר אחד עד שבעה צירים. הרשימה הזוכה במחוז פלוני מקבלת את כל המושבים בו. 15 מושבים מאוישים על פי הצבעתם של אזרחים השוהים מחוץ לסנגל במסגרת שמונה מחוזות בחירה שבכל אחד מהם נבחרים 1–3 צירים. בנוסף, 53 מן המושבים באספה מחולקים באופן יחסי לפי מספר הקולות שקיבלו הרשימות בספירה ארצית.

בין השנים 1999–‏2001 ו-2007–‏2012 היה הפרלמנט בעל שני בתים וכלל גם סנאט.

הרכבה של האספה נקבע לאחרונה בבחירות שנערכו ב-31 ביולי 2022. כתוצאה מהבחירות מיוצגות באספה שבע מפלגות.

קישורים חיצוניים
----------------

ויקישיתוף מדיה וקבצים בנושא **האספה הלאומית של סנגל** בוויקישיתוף

הערות שוליים
------------

1. ↑  מקור: ספר העובדות העולמי, כניסה ב-4 ביוני 2023.

|  |  |
| --- | --- |
| בקרת זהויות עריכת הנתון בוויקינתונים | 
* GND: 503089-4

 |
**זרזיר בורמזי** או **מיינה בורמזית** (שם מדעי: *Acridotheres leucocephalus*) הוא מין של זרזיר ממשפחת הזרזיריים. לפעמים היא מסווגת בסוג זרזיר אך לרוב בסוג מיינה.

מקור השם המדעי של הסוג מגיע מיוונית עתיקה, *akridos*, "ארבה" ו-*thēras* "צייד". שם המין, *leucocephalus*, הוא מיוונית עתיקה *leukokephalos* שמשמעותו "לבן-ראש", מהמילים *leukos* "לבן"; ו-*kephalos* "ראש".

הזרזיר הבורמזי, בדומה למיינה מצויה, נפוץ בארץ ונחשב למין פולש. בשונה מהמיינה המצויה מגמת ההתפשטות של הזרזיר הבורמזי איטית יותר.

תיאור
-----

גודלו של הזרזיר הבורמזי הוא 22–25 ס"מ. הניצוי שלו משתנה מאוד בהתאם לעונה. הוא בעל מקור ורגליים כתומים, עינו ממוקמת על פס שחור כהה וקשתית עינו לבנה. נוצות ראשו, צווארו וחזהו העליון הן בצבע בז'. נוצות חזהו התחתון ובטנו הן בצבע אפור-וורדרד וגבו בצבע אפור כהה. מוטת כנפיו 122-112 מ"מ. נוצות התעופה הן בצבע חום כהה בבסיסן ובסופן ומרכזן צבע בז' מנוגד, בעת התעופה הן נראות כהות עם נקודה בהירה באמצע. מקורו בערך באורך ראשו ומעוקל מעט כלפי מטה בקצהו. זכרים ונקבות אינם נבדלים זה מזה במראה החיצוני. לציפורים צעירות יש ראש וגב חומים.

כנפיו שחורות-אפורות. שמו באנגלית, Vinous-breasted Myna (מיינה חזה-ייני) נגזר מכך שנוצות חזהו פעמים רבות בעלות צבע יין.

תפוצה ומרחב מחיה
----------------

הוא נמצא בקמבודיה, סין, לאוס, מלזיה, בורמה, תאילנד ווייטנאם. 

בתחילת שנות ה-2000 הפך למין פולש בישראל, ביחד עם המיינה המצויה שפלשה לארץ מספר שנים קודם לכן. שתי אוכלוסיות ציפורים אלו התחילו ככל הנראה מפריטים בודדים שברחו מפארק ציפורים בתל אביב.

התנהגות
-------

הזרזיר הבורמזי שוכן לרוב באזור קינונו ולא מרבה לנדוד, אך לעיתים כאשר מזג האוויר הופך קר יותר הוא עלול לנדוד מעט. את מרבית זמנו הוא מבלה על האדמה, במרחבים פתוחים עם צמחייה מרובה. הוא חי בקבוצות ומרבה לבנות קנים בחללי עצים. תזונתו העיקרית היא פירות וחרקים, הוא מלקט את מזונו על האדמה ולעיתים בעצים.

קישורים חיצוניים
----------------

ויקישיתוף מדיה וקבצים בנושא **זרזיר בורמזי** בוויקישיתוף
* זרזיר בורמזי, באתר GBIF (באנגלית)

הערות שוליים
------------

1. ↑  זרזיר בורמזי באתר הרשימה האדומה של IUCN
2. ↑  James A. Jobling, **The Helm dictionary of scientific bird names [electronic resource : from aalge to zusii]**, London : Christopher Helm, 2010, עמ' 233, מסת"ב 978-1-4081-3326-2
3. 1 2  מגדיר הציפורים של ישראל - זרזיר בורמזי, באתר פורטל צפרות
4. ↑  Burmese Myna (Acridotheres burmannicus), www.hbw.com (באנגלית)
**עקיבא טבת** (נולד ב-21 באוקטובר 1952) הוא במאי, מפיק ומנהל ישראלי.

ביוגרפיה
--------

עקיבא טבת נולד בקיבוץ נִיר דָּוִד (תֵל-עָמָל), שם גדל והתחנך עד גיל 22. הוריו מאיר ורחל טרצ'ביצקי, הם ניצולי שואה; עקיבא הוא הצעיר מבין שני אחים.

שירת בצה"ל כקצין מבצעים בנ"מ בחיל האוויר (1975-1971), שירת במילואים ביחידת ההסרטה של דובר צה"ל והגיע לדרגת רב-סרן.

הוא בעל תואר ראשון מהחוג לקולנוע וטלוויזיה באוניברסיטת תל אביב (1981-1977). במסגרת לימודיו ביים שלושה סרטים, בהם הסרט הקצר "שיעור ריקוד" (1981).

בתום לימודיו עבד כעוזר במאי בסרטים ארוכים לצידם של הבמאים אברהם הפנר ("פרשת וינשל", 1979), מיכל בת-אדם ("בן לוקח בת", 1982) ואורי ברבש ("אות קין", 1982). שימש כעוזר במאי בסדרת הטלוויזיה לילדים "בלי סודות".

טבת הוא במאי סרט הקולנוע "עתליה" (1984), בכיכובם של מיכל בת-אדם ויפתח קצור.

בשנים 1984–1989 עבד כמורה לבימוי קולנוע בקמרה אובסקורה, במאי ומפיק עצמאי של סרטים תיעודיים, תדמית והדרכה.

בשנים 1989–1992 שימש כמנהל התוכניות, במאי ומפיק בכיר בתחנת הטלוויזיה Shlom America, הערוץ היהודי בניו יורק.

טבת ביים את סרט הטלוויזיה "אהבה מדרגה ראשונה" (1997), בהשתתפות אלון אבוטבול, חנה אזולאי הספרי ודפנה רכטר.

אלון אבוטבול וזאב שמשוני בסרט "אהבה מדרגה ראשונה" (1997)
אלון אבוטבול וחנה אזולאי הספרי, "אהבה מדרגה ראשונה"
בשנים 1992–2007 שימש כמנהל המחלקה לקולנוע וטלוויזיה, קמרה אובסקורה, בית הספר לאמנות.

הוא בעל EMBA, תואר שני מבית הספר למנהל עסקים ע"ש רקנאטי באוניברסיטת תל אביב, במסלול ניהול מוסדות תרבות (2005).

החל מספטמבר 2007 ועד היום (2021) מכהן טבת כסגן מנהל ומנהל הפקות, בבית הספר סם שפיגל לקולנוע ולטלוויזיה, ירושלים.

כיום הוא עובד על סרט שלישי "אני מחפש אותך", על פי סיפור מקורי שלו תסריט: אורלי בן-נון.

עקיבא טבת נשוי לחנה טבת, מנהלת בתחום הסיעוד ולהם שלושה בנים.

אודות סרטיו
-----------

**אהבה מדרגה ראשונה, 1997**

מיני-סדרת טלוויזיה בת שני פרקים.
במאי: עקיבא טבת, תסריט: שירלי רם עמית. מפיק: עדו צוקרמן.
רב-פקד רזי בכור (אלון אבוטבול) הוא חוקר משטרה שחוקר ביחד עם הסגן שלו נח זמיר (אלון נוימן) את רציחתם של אבנר רונן (גיל פרנק) ואתי אטיאס (דפנה דקל), שגופותיהם נמצאו ירויות ביער בן שמן. הם הכירו בתיכון עשרים שנה קודם לכן, אבל כל אחד מהם נישא למישהו אחר. מאירה (דפנה רכטר), אשתו של רזי, היא מרצה לקרימינולוגיה באוניברסיטת בר-אילן והם עוברים ביחד טיפולי פוריות בניסיון להוליד ילד. רזי מנהל רומן עם נאוה עבאדי (חנה אזולאי הספרי), נכה וקצינה בצה"ל וחברתה של הנרצחת.

מוזיקה: יובל רון, עריכה: ג'ואל אלקסיס, צלם: גיורא ביח.
בסרט שיחקו גם לאשה שמשוני, זאב שמשוני, מיקי בן הרוש.
הופק עבור חברת ICP לערוץ 3, בהפקת "רול תקשורת". הסרט צולם בתחנת משטרה בבית שמש.

קישורים חיצוניים
----------------

ויקישיתוף מדיה וקבצים בנושא **עקיבא טבת** בוויקישיתוף
* עקיבא טבת, ברשת החברתית פייסבוק
* עקיבא טבת, במיזם "אישים" לתיעוד היצירה הישראלית
* עקיבא טבת, במסד הנתונים הקולנועיים IMDb (באנגלית)

הערות שוליים
------------

1. ↑  מאיר שניצר, **הקולנוע הישראלי**, הוצאת כנרת, 1994, עמ' 382.
2. ↑  עקיבא טבת, במיזם "אישים" לתיעוד היצירה הישראלית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007312271005171

 |
**רודולף גרוסמן** (בגרמנית: **Rudolf Großmann**‏; 25 בינואר 1882 – 28 בנובמבר 1941) היה צייר וגרפיקאי גרמני, חבר הזצסיון הברלינאי. ידוע במיוחד בזכות רישומי הדיוקן שצייר של אישים מפורסמים.

קורות חיים
----------

נולד בסביבה אמנותית. סבו, וילהלם דורר, היה צייר החצר בבאדן ואמו מארי (1852–1889) הייתה ציירת פורטרטים. אביו, ויקטור, היה רופא, ולכן רודולף למד בתחילה רפואה ופילוסופיה במינכן, בין השנים 1902 ל-1904, ואז שהה חמש שנים בפריז, שם היה תלמידו של לוסיאן סימון. בעודו שם, הוא התמסר בעיקר לציור נוף, בהשפעתו של פול סזאן.

עם חברו, ז'ול פסקין, נסע לבלגיה והולנד. מאוחר יותר נסעו לצפון ודרום צרפת, ולווינה, בודפשט וסטוקהולם. בשנת 1910 שהה זמן קצר בברלין ואז המשיך בנסיעותיו. הפעם למינכן, ואיטליה, שם התגורר עם חברו, הנס פורמן.

כשחזר לגרמניה, הוא גר בברלין; אייר ספרים וצייר דיוקנאות של ידוענים, שרבים מהם הוצגו במגזין הסאטירי Simplicissimus. בשנת 1928 הוא מונה לפרופסור בבית הספר המלכותי לאמנות. הוא היה גם חבר בזצסיון הברלינאי ובאגודת האמנים הגרמנים ( Deutscher Künstlerbund).

לאחר עלייתו של היטלר לשלטון, בשנת 1934, פוטר מתפקידו ופרש לעיר הולדתו.

תחת הממשלה הנאצית, הוכרזו יצירותיו כ"אמנות מנוונת" ו-206 מהן הוחרמו. שלוש מהן הוצגו בתערוכת האמנות המנוונת התעמולתית ב-1937.

גלריה
-----

* אוסוולד ספנגלראוסוולד ספנגלר
* מוזיקאיםמוזיקאים
* בנדוטו גרוסובנדוטו גרוסו
* סוללים כבישסוללים כביש
* גרטה גרבוגרטה גרבו
* קריסטין שטיינברג קריסטין שטיינברג
* גן במינכן גן במינכן
* הופעה בבית קפה הופעה בבית קפה
* אולם ריקודים אולם ריקודים
* דיוקן של אשה דיוקן של אשה

קישורים חיצוניים
----------------

ויקישיתוף מדיה וקבצים בנושא **רודולף גרוסמן** בוויקישיתוף
* כתבי רודולף גרוסמן בפרויקט גוטנברג (באנגלית)

הערות שוליים
------------

1. ↑  "Rudolf Großmann", rkd.nl (בהולנדית)
2. ↑  "Großmann, Rudolf", daten.digitale-sammlungen.de

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007262029605171
* BNE: XX1067418
* BnF: cb149752087 (data)
* GND: 118542656
* ISNI: 0000 0001 0871 1219
* KulturNav: 99f4e6f6-5b95-4cc9-bac6-ee7f00319118
* LCCN: n81143857
* NTA: 333299361
* RKD: 34254
* SUDOC: 150665644
* ULAN: 500018748
* VIAF: 12579021
* WorldCat: viaf-12579021

 |
**עמרי ידלין** (נולד בשנת 1959) הוא פרופסור חבר בפקולטה למשפטים באוניברסיטת תל אביב. היה נשיא המכללה האקדמית ספיר (2014 - 2019). לשעבר סגן דקאן הפקולטה למשפטים באוניברסיטת תל אביב, ודקאן בית הספר למשפטים במכללת ספיר (2009 - 2013). מחקריו עוסקים בדיני חברות, ניירות ערך וניתוח כלכלי של המשפט.

ביוגרפיה
--------

נולד בתל אביב, בנם של אשר ידלין, מבכירי תנועת העבודה, ודליה, בתו של אליהו גולומב. 

לפני הצבא יצא לשנת שירות בקריית מלאכי. שירת בחיל האוויר כנווט פנטום. לאחר שירותו הצבאי החל ללמוד הנדסת תעשייה וניהול באוניברסיטת תל אביב, אך עבר ללמוד משפטים. התמחה במשרדו של עורך הדין ד"ר יעקב ויינרוט. השלים לימודי תואר השני והדוקטורט באוניברסיטת ברקלי. בשנת 1994 שב לישראל והצטרף לאוניברסיטת תל אביב. בשנת 1999 זכה בפרס צלטנר לחוקר הצעיר.

במשך מספר שנים ניהל את מרכז פישר לממשל תאגידי ורגולציה של שוק ההון. 

בשנת 2008 הצטרף כעורך דין מייצג לערעורו של עו"ד ישראל פרי, שהורשע בגנבת מאות מיליוני מרקים מאלפי לקוחות ניצולי השואה ונידון ל-10 שנות מאסר. היה זה תיק הייצוג היחיד של ידלין כעורך דין. 

בשנת 2009 פרש מניהול מרכז פישר ומאוניברסיטת תל אביב, למען הקמת בית הספר למשפטים במכללת ספיר. באוקטובר 2009 מונה לדקאן בית הספר, וכיהן בתפקיד עד למינויו לנשיא המכללה. בשנת 2019 שב לפקולטה למשפטים באוניברסיטת תל אביב, ומשמש כמנהל מערך הקליניקות בפקולטה.

חיים אישיים
-----------

ידלין נשוי לנעמה, עורכת דין, ואב לבת ובן. מתגורר בתל אביב. בשעות הפנאי הוא זמר בלהקת רוק בשם "צד ב".

קישורים חיצוניים
----------------

* 

* עמרי ידלין, ברשת החברתית פייסבוק

* עמרי ידלין, ברשת החברתית LinkedIn

* עמרי ידלין, באתר גוגל סקולר
* אבישי מתיה, ‏"נשחקה ההכרה בזכות לייצוג, והשחיקה פוגעת ביכולת של המערכת המשפטית להגיע לפתרון צודק ואמיתי", באתר גלובס, 6 ביוני 2014
* אתר למנויים בלבד ליאור דטל, "אם תקים סטארט־אפ בהרצליה תהיה אחד מאלפים - פה אתה יכול לבלוט ולעשות שינוי", באתר TheMarker‏, 22 באוקטובר 2018

הערות שוליים
------------

1. ↑  ראיון עם נשיא מכללת ספיר באתר "ספירלה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007374286805171
* LCCN: no2015003170
* VIAF: 313299582
* WorldCat (עם VIAF): 313299582

 |